Document ID: 32004D0641

KOMMISSIONENS AFGØRELSE
af 14. september 2004
om ændring af afgørelse 2002/627/EF om nedsættelse af de europæiske tilsynsmyndigheders gruppe vedrørende elektroniske kommunikationsnet og -tjenester
(EØS-relevant tekst)
(2004/641/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab, og
ud fra følgende betragtninger:
(1)
Ved Kommissionens afgørelse 2002/627/EF (1) nedsattes De Europæiske Tilsynsmyndigheders Gruppe vedrørende Elektroniske Kommunikationsnet og -tjenester.
(2)
De praktiske erfaringer med denne gruppe har vist, at det er nødvendigt at afklare visse spørgsmål om medlemskab af gruppen og at koncentrere gruppens arbejde om opgaver i forbindelse med det løbende tilsyn med gennemførelsen af det nye regelsæt for elektroniske kommunikationsnet og -tjenester.
(3)
Alle medlemsstater har oprettet tilsynsmyndigheder med ansvar for det løbende tilsyn med markedet for elektronisk kommunikation -
TRUFFET FØLGENDE AFGØRELSE:
Artikel 1
I afgørelse 2002/627/EF foretages følgende ændringer:
1)
Artikel 2 udgår.
2)
I artikel 3 indsættes følgende stykke:
»På eget initiativ eller efter anmodning fra Kommissionen rådgiver og bistår gruppen Kommissionen i alle spørgsmål vedrørende elektroniske kommunikationsnet og -tjenester, der hører under gruppens kompetenceområde.«
3)
Artikel 4 affattes således:
»Artikel 4
Medlemskab
1. Gruppen sammensættes af cheferne for de uafhængige nationale tilsynsmyndigheder i hver enkelt medlemsstat, der har hovedansvaret for det løbende tilsyn med markedet for elektroniske kommunikationsnet og -tjenester, eller disse chefers repræsentanter.
Der udpeges ét medlem for hver medlemsstat. Kommissionen skal være repræsenteret på et passende niveau og varetager sekretariatsarbejdet for gruppen.
2. De nationale tilsynsmyndigheder, der henvises til i stk. 1, er opført i bilaget. Kommissionen reviderer listen i bilaget, hvis medlemsstaterne foretager ændringer i disse myndigheders navne eller ansvarsområder.«
4)
I artikel 5 foretages følgende ændringer:
a)
Det første stykke udgår.
b)
I det sidste stykke affattes det første punktum således:
»Eksperter fra EØS-lande, der ikke er medlem af Den Europæiske Union, og fra EU-tiltrædelseskandidatlande kan deltage som observatører i gruppen.«
5)
Teksten i bilaget til denne afgørelse tilføjes som bilag.
Artikel 2
Denne afgørelse træder i kraft på dagen for offentliggørelsen i Den Europæiske Unions Tidende.
Udfærdiget i Bruxelles, den 14. september 2004.

Labels: 12
15